Лазар Парашкеванов
Лазар Парашкеванов е български архитект.

Биография 
Лазар Парашкеванов е роден на 20 септември 1890 година в село Хотница, тогава Княжество България. Участва в Балканските войни (1912 – 1913) и Първата световна война (1914 – 1918), след което завършва инженерство и архитектура в Прага (1920).

Парашкеванов е близък с водача на Българския земеделски народен съюз (БЗНС) и министър-председател Александър Стамболийски, който му възлага проектирането на сграда за Съюзен земеделски дом между ул. „Врабча“ и бул. „Дондуков“ в София. След поредица преработвания проектът е реализиран в средата на 50-те години. Освен от БЗНС сградата се използва и от Народната опера. Сред проектите на Парашкеванов са и първите жилищни кооперации в София през 20-те години, както и стадион Георги Аспарухов – Герена през 1963.

Умира на 1 октомври 1977 г. в София и е погребан в Централните софийски гробища.

Галерия

Бележки 

Български архитекти
Български военни дейци от Балканските войни
Български военни дейци от Първата световна война
Хора от област Велико Търново
Починали в София
Погребани в Централните софийски гробища